అస్సీరియా

అస్సీరియా అనేది సా.శ.పూ 21వ శతాబ్దం నుంచి 14వ శతాబ్దం వరకు విలసిల్లిన ఒక ముఖ్యమైన మెసొపొటేమియా నాగరికత. సా.శ.పూ 14 నుంచి 7 వ శతాబ్దం మధ్యలో ఇది ఒక సామ్రాజ్యంగా విలసిల్లింది.

ఇది ప్రారంభపు కాంస్యయుగం నుంచి మొదలై ఇనుపయుగం చివరిదాకా కొనసాగింది. ఆధునిక చరిత్రకారులు అస్సీరియన్ కాలాన్ని ఆ ప్రాంతానికి సంబంధించిన రాజకీయ సంఘటనలు, భాషా పరిణామాల ఆధారంగా పురాతన ( 2600–2025 సా.శ.పూ), పాత ( 2025–1364 BC), మధ్య ( 1363–912 BC), నూతన (911–609 BC), సామ్రాజ్యానంతర (సా.శ.పూ 609 - సా.శ 240) కాలాలుగా విభజిస్తారు. అస్సీరియన్ కాలపు మొదటి రాజధానియైన అస్సూర్ సా.శ.పూ  2600 లో స్థాపించబడింది. కానీ ఇది సా.శ.పూ 2100 సంవత్సరంలో ఉర్ రాజవంశం కూలిపోయేదాకా స్వతంత్రంగా ఉన్నట్లు ఆధారాలు లేవు. ఆ తర్వాత వచ్చిన పుజూర్- అషూర్ రాజులు అస్సూర్ ను స్వతంత్ర్య రాజ్యంగా పరిపాలించారు. ఉత్తర మొసొపొటేమియాలోని ఈ ప్రాంతం లో అధికారం అస్థిరంగా సాగింది. సా.పూ 14వ శతాబ్దం ప్రారంభంలో అస్సిరియా మధ్య అస్సిరియన్ సామ్రాజ్యంగా మొదటి అషుర్-ఉబల్లిత్  కిందకు ఎదగడానికి ముందు నగరం అనేక సార్లు విదేశీ పాలన లేదా ఆధిపత్యానికి గురైంది.
 మూలాలు 

 ఆధార గ్రంథాలు